Diari Oficial de la Generalitat Valenciana


Sumari del DOGV 5102, del 28-09-2005 (2005/10235)

RESOLUCIÓ de 19 de setembre de 2005, de la Direcció General de Pesca, per la qual s'autoritza a Victoriano Puchades López la instal·lació d'un establiment de granja marina al terme municipal de Corbera (València).
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5102

Data del DOGV
:   28-09-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/10468


Data del document
:   19-09-2005

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * Corbera
    * empresa privada
    * piscicultura

RESOLUCIÓ de 19 de setembre de 2005, de la Direcció General de Pesca, per la qual s'autoritza a Victoriano Puchades López la instal·lació d'un establiment de granja marina al terme municipal de Corbera (València). [2005/F10615]
  
Vist l'expedient instruït a instància de Victoriano Puchades López, sobre l'autorització administrativa per a la instal·lació d'un establiment de granja marina en terrenys declarats d'interés comunitari, del terme municipal de Corbera (València), esta Direcció General de Pesca, resol:
  
Primer
  
Atorgar l'autorització administrativa per a la instal·lació d'un establiment de granja marina en la partida dels Siscarets, parcel·la 21 i altres del polígon 16, en sòl no urbanitzable, del terme municipal de Corbera (València), i declarat d'interés comunitari segons la Resolució de la Conselleria de Territori i Habitatge de 2 de setembre de 2005.
  
Segon
  
Sobre una superfície total de 10.428 m² es realitzaren les següents instal·lacions
  
- Una nau de repoblament d'alevins (130 m x 89 m) amb estanys circulars, sala de control, sala de tractaments patològics, sala de pesada i depòsit diari del pinso i magatzem.
  
- Una nau de preengreixament (50 m x 20 m) amb estanys.
  
- Instal·lació de 30 estanys exteriors per a l'engreixament coberts amb malles de plàstic.
  
- Adossada a la nau de preengreixament es construiran les dependències següents: cambra freda de pinsos, pesada i baguls congeladors, sala de preparació de peix per a la venda, sala de grup electrogen, sala de transformador, sala de control general, taller de manteniment, oficines, menjador, servicis, vestidors i magatzem.
  
- 4 pous d'extracció d'aigua i depuradora.
  
El disseny de l'establiment serà segons l'especificat en el projecte visat el 18 de juliol de 2005; sobre qualsevol variació que es done del projecte durant la realització inicial o modificacions futures haurà de ser informada la Conselleria d'Agricultura, Pesca i Alimentació, a fi d'emetre l'autorització corresponent.
  
Tercer
  
En l'establiment piscícola, del tipus granja marina, segons el que establix l'article 41 de la Llei 9/1998, de 15 de desembre, de la Generalitat Valenciana, s'autoritza el cultiu (engreixament) de les espècies següents: anguila (A. anguilla) i llisses (Mugílids spp). La producció estimada serà de 145 tones d'anguila i 93 de llisses
  
Quart
  
La realització de l'activitat i la present autorització quedarà condicionada al compliment per part del titular de la present autorització, de les següents condicions i prescripcions:
  
- Resolució de 2 de setembre de 2005, de la Conselleria Territori i Habitatge, sobre declaració d'interés comunitari.
  
- Resolució de 18 d'abril de 2005, d'autorització d'obres subterrànies número 7642, de la Conselleria d'Empresa, Universitat i Ciència.
  
- Resolució de declaració d'impacte ambiental, de la Conselleria de Territori i Habitatge, d'11 de juliol de 2005.
  
- Remissió mensual de les dades estadístiques de producció, adjuntant la relació de les vendes efectuades, amb indicació de la data de venda, quilograms i valor de cada una de les espècies aqüícoles comercialitzades. Esta informació serà enviada en suport informàtic dins de les 48 hores següents a l'últim dia del mes corresponent, a la Secció de Pesca Marítima de la Direcció Territorial de València de la Conselleria d'Agricultura, Pesca i Alimentació.
  
Quint
  
La present autorització tindrà vigència mentre no es produïsca paralització de l'activitat sense causa justificada segons el parer dels Servicis Tècnics de la Conselleria d'Agricultura, Pesca i Alimentació, o l'extinció de les autoritzacions emeses per les resolucions referides en l'apartat quart d'esta resolució.
  
Sext
  
El sistema de tecnologia de cultiu s'ajustarà en tot moment a la memòria presentada. Qualsevol variació respecte d'això haurà de ser comunicada a la Conselleria d'Agricultura, Pesca i Alimentació.
  
Sèptim
  
La iniciació de les obres, així com la finalització d'estes es comunicarà als Servicis Territorials de la Conselleria d'Agricultura, Pesca i Alimentació, i serà necessària per a iniciar l'explotació la inspecció prèvia de les instal·lacions per part dels servicis tècnics de la conselleria.
  
Octau
  
Els organismes competents podran inspeccionar la marxa de les obres a realitzar, així com el funcionament de l'establiment, i el titular s'obliga a franquejar l'entrada als inspectors i tècnics corresponents.
  
Nové
  
Pel que fa a l'incompliment de les condicions i prescripcions d'esta autorització, caldrà ajustar-se al que disposa el títol V de la Llei 9/1998, de Pesca Marítima de la Comunitat Valenciana, sense perjuí de les sancions administratives previstes en la Llei 2/1994, de 18 d'abril, de la Generalitat Valenciana.
  
Deu
  
El present establiment quedarà afecte a allò que establix el Decret 25//2000, de 22 de febrer, del Govern Valencià, pel qual es crea i regula el Registre d'Establiments d'Aqüicultura de Comunitat Valenciana, havent de notificar a la Direcció Territorial de la Conselleria d'Agricultura, Pesca i Alimentació de la província corresponent a la ubicació de l'establiment, en un termini de tres mesos, les modificacions referents a:
  
a) Els canvis de titularitat, tant de les persones físiques o jurídiques, així com de les que formen part d'estes.
  
b) El cessament de l'activitat.
  
c) Les ajudes públiques concedides a l'establiment indicant la seua finalitat.
  
d) Els canvis de domicili o raó social i del número d'identificació social.
  
Onze
  
La instal·lació queda registrada amb el número 041 d'establiments de cultius marins d'acord amb el que establix l'article 55 de la Llei 9/1998, de 15 de desembre, de la Generalitat Valenciana.
  
La present resolució no posa fi a la via administrativa i contra la esta es podrà interposar recurs alçada davant del conseller d'Agricultura, Pesca i Alimentació en el termini d'un mes, comptat des de l'endemà de la notificació de la present resolució de conformitat amb el que disposa l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.